नशे की हालत में युवक ने लगाई फांसी
नसीराबाद|समीपस्थ ग्रामराजगढ़ में एक युवक ने फांसी का फंदा लगाकर अपनी इहलीला समाप्त कर ली। पुलिस के अनुसार ग्राम राजगढ़ निवासी भागचंद गुर्जर (30) श्रीराम गुर्जर ने शनिवार रात्रि को नशे की हालत में अपने मकान के कमरे में पंखे से फांसी का फंदा लगा लिया जिससे उसकी मौत हो गई। घटना का पता लगने पर परिजनों ने उसे अस्पताल पहुंचाया जहां चिकित्सकों ने उसे मृत घोषित कर दिया। सूचना मिलने पर सदर थाना पुलिस ने मृतक का शव कब्जे में लेकर पोस्टमार्टम करवाने के बाद परिजनों के सुपुर्द कर दिया। सदर थाना पुलिस ने मृतक के भाई लक्ष्मण गुर्जर की रिपोर्ट पर संदिग्ध मौत का मामला दर्ज कर कार्रवाई शुरू कर दी।
hin_Deva hin_Deva